ধৰক আপুনি আপোনাৰ এটা ৰোগ দেখুৱাবলৈ এজন ডক্তৰৰ ওচৰলৈ গ'ল। আপোনাৰ পৰা ৰোগ সম্পৰ্কে জানি ডক্তৰ জনে এখন এক্সৰে কৰিবলৈ ক'লে l কিন্তু এক্সৰে খনত ডক্তৰ জনে সন্দেহ কৰা বেমাৰটো ধৰা নপৰিল মানে আপোনাৰ টেষ্টটো নিগেটিভ। তেতিয়া তেখেতে আপোনাক এখন চিটিস্কেন কৰাব ক'লে। আপুনি কৰিলে আৰু এইবাৰ চিটি স্কেনত বেমাৰটো ধৰা পৰিল মানে আপোনাৰ টেষ্টটো পজিটিভ। মানে আপুনি নিগেটিভৰ পৰা পজিটিভ হৈ গ'লনেকি? নহয় আচলতে আপুনি পজিটিভেই হয় কিন্তু এক্সৰেৰ ৰোগ ধৰা পেলোৱাৰ ক্ষমতা চিটি ষ্কেনতকৈ কম হোৱাৰ কাৰণে ই নিগেটিভ বুলি দিয়া ৰিজাল্ট টো মিছা আছিল মানে false negative. তেনে ক্ষেত্ৰত আপোনাৰ মনত প্ৰশ্ন অহাটো স্বভাবিক যে প্ৰথমে এক্সৰে খন কৰিনো মোক কিয় বিভ্ৰান্ত কৰা হ'ল। কাৰণটো হ'ল এক্সৰে অতি সহজে আৰু কম সময়তে কৰিব পৰা এটা পৰীক্ষা। কিন্তু চিটি স্কেনৰ বাবে সময় লাগে। এক্সৰেত যদি আপোনাৰ বেমাৰটো ধৰা পৰি গ'ল হয় তেনেহ'লে তৎক্ষণাৎ আপোনাৰ চিকিৎসা আৰম্ভ কৰিব পাৰিলেহেতেন। চিটিস্কেনৰ ৰিপোৰ্ট অহালৈ ৰৈ থকাৰ প্ৰয়োজন নহ'ল হয়। ঠিক তেনেকৈ কোৰোণাৰ ক্ষেত্ৰত কৰা ৰেপিড এণ্টিজেন টেষ্টটোৰ ফলাফল অতি সোনকালে পোৱা যায়, কেই মিনিটমানৰ ভিতৰতে। যদি পজিটিভ আহে আপুনি পজিটিভ কিন্তু নিগেটিভ আহিলেহে সমস্যা । আপুনি false negative ও হ'ব পাৰে। গতিকে সন্দেহটো নাইকিয়া কৰিবলৈ RTPCR কৰাটো দৰকাৰী যাৰ ৰিজাল্ট আহিবলৈ কেবাদিনো লাগে। যদি ৰেপিড এণ্টিজেন টেষ্টে শুদ্ধকৈ যদি নিগেটিভ পজিটিভবোৰ ধৰিবই নোৱাৰে তেনেহ'লে এইটো কৰিনো মানুহক কিয় বিভ্ৰান্ত কৰা হৈছে। ইয়াৰ উত্তৰটো হ'ল যদি এশ জন মানুহ কোৰোণাৰ টেষ্ট কৰিব আহে এখন চিকিৎসাকেন্দ্ৰলৈ আৰু ৰেপিড এণ্টিজেন টেষ্টৰ জৰিয়তে যদি তাৰে ত্ৰিছজনৰো পজিটিভ পোৱা যায় তেনেহ'লে সেই ত্ৰিছজনৰ ক্ষেত্ৰত চিকিৎসকৰ তত্ত্বাৱধানত তৎক্ষণাত চিকিৎসা আৰম্ভ কৰিব পৰা যাব । একো ঔষধ নিদিয়েই হওক , পেৰাচিটেমলৰেই হওক, ভিটামিন চি ৰেই হওক বা প্লাজমা থেৰাপিৰেই হওক, সেইটো চিকিৎসকৰ সিদ্ধান্ত । তাত কাৰো দ্বিমত থাকিব নোৱাৰে। এই চিকিৎসা ঘৰতো হ'ব পাৰে, কোৱাৰেণ্টাইন চেণ্টাৰতো হ'ব পাৰে বা হস্পিতালততো হ'ব পাৰে ,চৰকাৰী নীতি অনুসৰি। বাকী সত্তৰ জন কিন্তু RTPCR ৰ ৰিপৰ্ট নহালৈকে সন্দেহৰ আৱৰ্তত থাকিব আৰু নিজকে আনৰ পৰা দূৰত ৰাখিব লাগিব।RTPCR ৰিপৰ্টত এই সত্তৰ জনৰ কোনো পজিটিভ নহ'বও পাৰে বাবে কেইজনমান হ'বও পাৰে। এতিয়া এই নতুনকৈ পজিটিভ হোৱা কেইজনে যদি ক'বলৈ ধৰে আমিটো প্ৰথমে নিগেটিভ আছিলো এতিয়া কেনেকৈ পজিটিভ হ'লো তেতিয়া তেওঁলোকৰ এই এক্সৰে চিটিস্কেনৰ ৰ উদাহৰণটোৱে সহায় কৰিব। আচলতে ৰেপিড এণ্টিজিন টেষ্টৰ ৰ ৰোগ ধৰা পেলোৱাৰ ক্ষমতা RTPCR ত কৈ কম হোৱাৰ বাবে প্ৰথমবাৰ ভুলকৈ নিগেটিভ আহিছিল মানে false negative.
আমি কিবা ভুল কৰি আছো নেকি?
কোভিড ১৯ ক লৈ ইমান হৈ চৈ কিয়?
